b'\n_START_ARTICLE_\nRade Hamovi\xc4\x87\n_START_SECTION_\nPoreklo\n_START_PARAGRAPH_\nRadetovi predniki so se okoli leta 1840 preselili s \xc4\x8drnogorske planine Durmitor v vas Do pri Stolcu v Hercegovini. V novem okolju so se Hamovi\xc4\x87i dobro zna\xc5\xa1li. Tako so do 1. svetovne vojne postali ena bogatej\xc5\xa1ih dru\xc5\xbein v mestu Stolac, z dvema hi\xc5\xa1ama, od katerih je ena \xc5\xa1e danes najlep\xc5\xa1a v mestu. Rade v svoji avtobiografiji "Kapetan Rade sa Romanije" pi\xc5\xa1e, da je bil njegov o\xc4\x8de Milan "poslovni mozeg" dru\xc5\xbeine. Med 1. svetovno vojno je obogatel s trgovino s kavo in hrano - ob privolitvi avstro-ogrske vlade.\n_START_SECTION_\n\xc5\xbdivljenjepis\n_START_PARAGRAPH_\nRojen je bil 13. februarja 1916 v Stolcu. Osnovno \xc5\xa1olo je kon\xc4\x8dal v rodnem mestu, gimnazijo v Sarajevu in Vi\xc5\xa1jo vojno akademijo v Beogradu leta 1936._NEWLINE_Kot podporo\xc4\x8dnik Jugoslovanske kraljeve vojske je slu\xc5\xbeboval v Zrenjaninu.\n_START_SECTION_\nPovojni \xc4\x8das\n_START_PARAGRAPH_\nPo osvoboditvi je bil na ve\xc4\x8d odgovornih dol\xc5\xbenostih v JLA. Na\xc4\x8delnik General\xc5\xa1taba je bil od 16. junija 1961 do 15. junija 1967, do odhoda v pokoj leta 1968 je bil glavni in\xc5\xa1pektor JLA._NEWLINE_Izbran je bil za ljudskega poslanca v skup\xc5\xa1\xc4\x8dino LR Bosne in Hercegovine._NEWLINE_Rade je imel s prvo soprogo Ljerko Durbe\xc5\xa1i\xc4\x87, ki jo je spoznal v partizanih, dva otroka - h\xc4\x8derko Neveno, rojeno leta 1946 in sina Vuka, rojenega leta 1949. Radetov sin, Vuk Hamovi\xc4\x87, je znan srbski poslovne\xc5\xbe. Z drugo soprogo Ljerko Kervina-Hamovi\xc4\x87 je Rade od leta 1984 do smrti, 19. maja 2009, \xc5\xbeivel v Ljubljani._NEWLINE_Je nosilec Partizanske spomenice 1941 in drugih jugoslovanskih in tujih odlikovanj. Z ordenom narodnega heroja je bil odlikovan 23. julija 1952.'